Ranskassa reilusti yli miljoona katsojaa teattereihin koonnut kesähitti on samaan aikaan ovela bulevardikomedia ja feministinen parodia sekä originellin epäkorrekti farssi.
Ranskassa reilusti yli miljoona katsojaa teattereihin koonnut kesähitti on samaan aikaan ovela bulevardikomedia ja feministinen parodia sekä originellin epäkorrekti farssi. Pariisi, 1935. Naisilla ei ole vielä edes äänioikeutta. Mahakkaat tuottajat ja lipevät lakimiehet pyörittävät seurapiirejä ja liiketoimia. Aloitteleva näyttelijätär Madeleine (Nadia Terezkiewicz) ja työtön asianajaja Pauline (Rebecca Marder) jakavat halvan ullakkohuoneen – vaikka rahat eivät oikein riitä edes moisen murjun vuokraan. Madeleine joutuu syytteeseen tahmatassuisen tuottajan murhasta. Pauline ryhtyy hänen asianajajakseen. Se oli itsepuolustusta! Madeleine vapautetaan. Seuraa valtava seurapiirisirkus. Maine ja menestys näyttävät olevan käden ulottuvilla. Mutta kuka oikeasti murhasi tuottajan? Isabelle Huppert kruunaa Francois Ozonin ohjaaman elokuvan valtavan tähtikaartin. Kesto 102 min Ikäraja: 12 Ensi-ilta 25.8.2023 Kino Helioksen ohjelmistossa nähdään tuoreimpia ensi-iltaelokuvia niin aikuisille kuin koko perheellekin. Kino Helioksen näytöspäivät ovat tuttuun tapaan Malmitalon Pienessä salissa keskiviikkoisin, perjantaisin ja lauantaisin klo 15 ja 18 (viikoittaiset muutokset mahdollisia). Leffaan pääsee aina 8 eurolla ja liput tulevat myyntiin viimeistään pari viikkoa ennen näytöstä osoitteessa lippu.fi.